Игор Смирнов
Игор Николаевич Смирнов () е президент на самопровъзгласилата се и непризната Приднестровска молдовска република от 1992 г.

Биография 
По професия стругар, по-късно Смирнов следва в Строителния институт в Одеса. След като завършва образованието си в Одеса, се завръща в Русия. В края на 1980-те години се преселва в Молдова и става директор на голямото предприятие „Електромаш“ в гр. Тираспол.

След рухването на СССР се стига до конфликт в рамките на бившата Молдавска ССР между говорещото румънски език мнозинство и славянското (предимно руско и украинско) малцинство, наречен Приднестровски конфликт. По онова време съществува силна тенденция в молдовското общество за обединение с Република Румъния.

Заедно със свои съмишленици Смирнов създава през 1990 г. т.нар. Приднестровска съветска социалистическа република, известна по-късно като Приднестровска молдовска република. От декември 1992 г. Смирнов е първият президент на Приднестровската република.

Външни препратки 
 Официален сайт на президента на Приднестровската молдовска република
 Биографична справка за Игор Смирнов

Вижте също 
 Приднестровски конфликт

Президенти
Молдовски политици
Съветски политици
Политика на Приднестровието
Личности (Петропавловск Камчатски)
Личности (Приднестровие)
Почетни граждани в Молдова